open-index/open-wikipedia-markdown huggingface dataset:
Pelagije

mini|200px|Pelagije
**Pelagije** (oko 354.-420./440.), asketski redovnik koji je od strane Rimokatoličke crkve bio proglašen za heretika.

Rodio se na Britanskim ostrvima, ali mjesto kao takvo nije poznato. Razlog toga je malo podataka o njegovom životu.

Propovijedao je kršćanstvo koje se temeljilo na doktrini negiranja istočnog grijeha, idejama jednakosti i slobodne volje.
Jedan od njegovih najvećih protivnika bio je Sveti Aurelije Augustin, koji se ipak unatoč vjerskim nesuglasicama divio njegovom karakteru.
Dobro obrazovan, tečno je govorio latinski i grčki jezik. Sukobljavao se sa teolozima i Crkvom. Mnogo o njegovom životu poznato je samo iz citata njegovih protivnika. Postoje ipak 4 djela koja je napisao. Otišao je u Rim, gdje je govorio o svojim asketskim iskustvima. Iako ga se opisuje kao redovnika, to nije pouzdano historijski dokazano, jer u njegovo vrijeme nije bilo redova (uobičajena praksa je bio asketizam). Ne zna se je li bio zaređen za svećenika. Oslobodio ga je papa Zosim od optužbe za herezu. Umro je u Palestini oko 420. godine, no neki tvrde da je živio još 20 godina. Ubili su ga njegovi protivnici.

Njegov najveći grijeh bilo je navodno negiranje 9 uvjerenja koje Katolička Crkva smatra doktrinama.

## Reference 
## Vanjski linkovi 
* 
* 
* 
* 
* 
*The Patristics in English Project  provides English translations of several of Pelagius's writings.
*"Pelagius: To Demetrias", an analysis of the letter and a brief biography by Deacon Geoffrey Ó Riada.
*

Kategorija:Teologija
Velika pješčana pustinja

mini|300px|Pustinje u Australiji
**Velika pješčana pustinja** se prostire u sjeverozapadnom dijelu Australije. Zauzima prostor od 360.000 km2 i proteže se širokim pojasom od gotovo 1300 km, između planina Bruk i Hedlend do planina Macdonell i Peterman.

Veliki dio te pustinje predstavljaju pješčane dine koje su učvrščene biljkama. Dine leže paralelno, na udaljenosti od oko 400 m - 800 m jedna od druge. Srednja dužina dina iznosi 40-50 km, pri srednjoj visini od oko 15 m. Ovakav raspored dina nastao je pod utjecajem stalnih vladajućih vjetrova, tako da su one eolskog porijekla.

U istočnom dijelu pustinje, bliže planinama, pješčana pustinja ustupa mjesto kamenitoj pustinji i vapnenačko-šljunkovitoj. Osim toga, posvuda su razbacane zatvorene depresije sa slanom zemljom. U prošlosti je erozivna aktivnost bila jače razvijena. Dokaz za to su suha korita i terase jezerskih uvala koja se javljaju u perifernom dijelu pustinje.

Male su količine padavina, s prosjekom od 300 mm na prostoru između obale i platoa Kimberley na sjeveru. Prosječna godišnja količina padavina je 250 mm čak i u najsušnijim djelovima. Ljetne dnevne temperature su među najvišima u Australiji.

## Reference 
Kategorija:Pustinje u Australiji
Get Your Wings

***Get Your Wings*** drugi je studijski album američke rok-grupe Aerosmith. Sniman je od kraja 1973. do početka 1974., a objavljen je 15. marta iste godine.

Ovo je prvi njihov album kojeg je producirao Jack Douglas, koji je kasnije producirao još četiri njihova albuma.

## O pjesmama 
Najvjerovatnije je da je jedna od najpopularnih pjesama na ovom albumu "Train Kept a Rollin", prvobitno u izvedbi The Yardbirdsa. Zatim rok-pjesma "Same Old Song and Dance" i "Lord of the Thighs".

## Spisak pjesama 
Sve je pjesme pisao Steven Tyler, osim gdje je navedeno drugačije.

# "Same Old Song & Dance" (J. Perry, S. Tyler) – 3:53
# "Lord of the Thighs" – 4:14
# "Spaced" (Perry, Tyler) – 4:20
# "Woman of the World" (Don Solomon, Tyler) – 5:49
# "SOS" (Too Bad) – 2:51
# "Train Kept a Rollin" (T. Bradshaw, H. Kay, i L. Mann) – 5:33
# "Seasons of Whither" – 5:38
# "Pandora's Box" (J. Kramer i S. Tyler) – 5:43 

## Izvođači 
* Steven Tyler – vokal, udaraljke, klavir
* Joe Perry – gitara, prateći vokal
* Brad Whitford – gitara, akustična gitara
* Tom Hamilton – bas-gitara
* Joey Kramer – bubnjevi, udaraljke 

### Ostali izvođači 
* Michael Brecker: tenor saksofon u "Same Old Song & Dance" i "Pandora's Box"
* Randy Brecker: truba u "Same Old Song & Dance"
* Stein Bronstein: bariton saksofon u "Same Old Song & Dance" i "Pandora's Box"
* Jon Pearson: trombon u "Same Old Song & Dance"
* Ray Colcord: klavijatura u "Spaced" 
## Reference 
Kategorija:Albumi Aerosmitha
Kategorija:Albumi iz 1974.
Greatest Hits (Aerosmith)

***Greatest Hits*** prvi je kompilacijski album američke grupe Aerosmith. Snimljen je od oktobra 1980. do februara 1981. kad je i objavljen. Album je prodat u velikom broju primjeraka 1980-ih i 1990-ih.

## Spisak pjesama 
# "Dream On" – 4:25
# "Same Old Song & Dance" – 3:15
# "Sweet Emotion" – 3:10
# "Walk this Way" – 3:30
# "Last Child" – 3:24
# "Back in the Saddle" – 4:35
# "Draw the Line" – 3:20
# "Kings and Queens" – 3:45
# "Come Together" – 3:43
# "Remember Walking" – 4:00

## Ponovna izdanja 
*Greatest Hits* kolekcija je s 10 hronološki poredanih Singla grupe Aerosmith. Mnoge su pjesme digitalno prerađene za novije verzije ove kolekcije.

## Produkcija 
* Autor: Aerosmith
* Producent: Jack Douglas
* Izdavač: Columbia Records

Kategorija:Albumi Aerosmitha
Kategorija:Albumi iz 1980.
Maurice Maeterlinck

Grof **Maurice Polydore Marie Bernard Maeterlinck** (Gent, 29. august 1862. - Nica, 6. maj 1949.), bio je belgijski dramatičar, pjesnik i esejista.

Dobitnik je Nobelove nagrade za književnost 1911. "u znak zahvalnosti za svoje mnogostrane književne aktivnosti, a posebno za njegova dramska djela, koja se odlikuju bogatstvom mašte i poetskom maštom, koja otkriva, ponekad u maski bajka, duboka inspiracija, a na misteriozan način se obraćaju sopstvenim osećanjima čitalaca i podstiču njihovu maštu."

Glavne teme u njegovom radu su smrt i smisao života. Bio je vodeći član grupe *La Jeune Belgique* i njegove drame čine važan dio simbolističkog pokreta. U kasnijem životu, Maeterlinck se suočio s vjerodostojnim optužbama za plagijat.

## Izabrana djela 
### Pozorište 
**La Princesse Maleine*, 1889.
*''L'Intruse*, 1890.
**Les Aveugles*, 1890.
**Les Sept Princesses*, 1891.
**Pelléas et Mélisande* (Pelleas i Melisanda), 1892.
**Alladine et Palomides*, 1894.
**Intérieur* (Tamo unutri), 1894. 
**La Mort de Tintagiles*, 1894.
**Aglavaine et Sélysette*, 1896.
**Sœur Béatrice*, 1901.
**Monna Vanna*, 1902.
**Joyzelle*, 1903.
**Ariane et Barbe-Bleue*, 1907.
**L'oiseau bleu* (Plava ptica), 1908. 
**Marie-Magdeleine*, 1913.
**Le Bourgmestre de Stilmonde*, 1918.
**Jeanne d’Arc*, 1948.

### Eseji 
**Le Trésor des humbles*, 1896.
**La Sagesse et la destinée* (Mudrost i sudbina), 1898. 
**La Vie des abeilles* (Život pčela), 1901. 
**L'Intelligence des fleurs*, 1907.
**La Mort* (Smrt), 1913. 
**Le Grand Secret*, 1921.
**La Vie des termites*, 1927.
**La Vie des fourmis*, 1930.
**L'Araignée de verre*, 1932.
**Bulles bleues*, 1948.

### Poezija 
**Serres chaudes* – zbirka pjesama, 1889.
**Douze Chansons'', 1896.
## Reference 
Kategorija:Belgijski pisci
Kategorija:Dobitnici Nobelove nagrade za književnost
Kategorija:Biografije, Gent
Kategorija:Rođeni 1862.
Kategorija:Umrli 1949.
Aerosmith (album)

***Aerosmith*** je prvi studijski album američke rok-grupe Aerosmith. Objavila ga je izdavačka kuća Columbia Records 5. januara 1973. U prvobitnom izdanju bila je greška u naslovu pjesme "Walkin' the Dog". Na albumu je pisalo "Walkin' the Dig". Greška je ispravljena u drugom izdanju albuma 1976.

## Historija 
Nakon što su postali partneri sa Frankom Connellyjem, David Krebs i Steve Leber pozvali su članove dviju izdavačkih kuća – Atlantic Records i Columbia Records – da prisustvuju koncertu Aerosmitha u klubu "Max's Kansas City". Clive Davis, predsjednik Columbia Recordsa bio je impresioniran njihovim nastupom i ova grupa je potpisala ugovor s Columbia Recordsom u ljeto 1972.

## Spisak pjesama 
Sve je pjesme napisao Steven Tyler, osim gdje je navedeno drugačije.
# "Make It" – 3:38
# "Somebody" (S. Emspack, Tyler) – 3:45
# "Dream On" – 4:28
# "One Way Street" – 7:00
# "Mama Kin" – 4:25
# "Write Me a Letter" – 4:11
# "Movin' Out" (J. Perry, Tyler) – 5:03
# "Walkin' the Dog" (Rufus Thomas) – 3:12

## Izvođači 
* Steven Tyler – vokal, usna harmonika, flauta, klavir
* Joe Perry – gitara, prateći vokal
* Brad Whitford – gitara, ritam gitara
* Tom Hamilton – bas-gitara
* Joey Kramer – bubnjevi, udaraljke

### Ostali izvođači 
* David Woodford – saksofon u "Mama Kin" i "Write Me a Letter"
* Frank Ishebool – harmonika

## Reference 
Kategorija:Albumi Aerosmitha
Kategorija:Albumi iz 1973.
Zastava Burkine Faso

mini|desno|250px|Zastava Burkine Faso
**Zastava Burkine Faso** zvanični je simbol ove afričke zemlje, a sastoji se od dvije jednake horizontalne trake crvene i zelene boje u čijem središtu je žuta petokraka. 
Zastava je usvojena 4. augusta 1984. a koristi Etiopijske pan-afričke boje, odražavajući raskid s kolonijalnom prošlošću zemlje i njeno jedinstvo s drugim bivšim afričkim kolonijama. Smatra se i da crvena predstavlja socijalizam, a zelena obilje poljoprivrednih i prirodnih bogatstava ove zemlje, dok žuta zvijezda predstavlja svjetlo vodilju revolucije.
Zastava je usvojena nakon državnog udara 1983. kojim je na vlast doveden Thomas Sankara. 

## Također pogledajte 
* Grb Burkine Faso
* Zastava Gornje Volte

## Reference 
## Vanjski linkovi 
Burkina Faso
Kategorija:Burkina Faso
Zastava Burundija

mini|200px|Zastava Burnudija

**Zastava Burundija** usvojena je 28. marta 1967. Međutim, prvobitna zastava usvojena je 1. jula 1962. nakon sticanja nezavisnosti ove afričke zemlje od Belgije. Prošla je kroz nekoliko izmjena i sada se sastoji od bijelog Andrijinog krsta čije dvije ukrštene linije dijele polje na naizmjenično crvene i zelene površine. Zelena boja je simbol nade, bijela čistoće, a crvena borbe za nezavisnost. Zastava je bijelim prugama podijeljena na četiri jednaka dijela, dva zelena i dva crvena. Središte Andrijinog krsta spaja se u bijeli disk, na kojem se nalaze tri crvene pune šestokrake zvijezde ocrtane zelenom bojom. Tri zvijezde  predstavljaju tri glavne etničke grupe: Hutu, Twa i Tutsi. Trenutni omjer je 3:5, koji je promijenjen sa 2:3  27. septembra 1982. 

## Reference 
## Vanjski linkovi 
Burundi
Kategorija:Burundi
Zastava Obale Slonovače

mini|200px|Zastava Obale Slonovače

**Zastava Obale Slonovače** se sastoji od tri jednaka vertikalna dijela narandžaste, bijele i zelene boje. Narandžasta boja predstavlja zemlju, savane i njihovu plodnost, bijela predstavlja mir, a zelena nadu i šume ove zemlje.

Iako je slična zastavama Irske i Italije napravljena je po uzoru na zastavu Francuske.

## Također pogledajte 
* Grb Obale Slonovače

Obala Slonovače
Kategorija:Obala Slonovače
Zastava Bruneja

mini|200px|Zastava Bruneja
mini|200px|Vojna zastava Bruneja
mini|200px|Mornarska zastava Bruneja

Zastava Bruneja je zvanični simbol ove zemlje, a usvojena je 29. septembra 1959. dok je još bila pod britanskim protektoratom. Zastava se ponovo počela koristiti 1. januara 1984. kada su Bruneji stekli nezavisnost.

Zastava ima središnji grb Bruneja na žutoj pozadini koja je presječena crnim i bijelim dijagonalama (paralelogrami pod uglovima). Crno-bijele pruge predstavljaju glavne ministre Bruneja[1] koji su nekada bili zajednički regenti, a zatim nakon što je sultan postao punoljetan bili su viši savjetnici: Pengiran Bendahara (prvi ministar, simboliziran malo debljom bijelom prugom) i Pengiran Pemancha (drugi ministar, koji upravlja spoljnim poslovima, simboliziran crnom) , pri čemu je bijela traka otprilike malo šira od crne. Žuto polje predstavlja sultana Bruneja. Grb se sastoji od crvenog polumjeseca koji je simbol islama. Kraci su mu ujedinjeni suncobranom koji je simbol monarhije i ruke s obje strane simbolizuju dobronamjernost brunejske vlade. Ispod polumjeseca je vrpca na kojoj arapskim slovima piše: الدائمون المحسنون بالهدى; Ad-dāʾimūna al-muḥsinūna bi-l-hudā, "država Burneji, boravište mira" i "Uvijek na usluzi pod vodstvom Boga".

U jugoistočnoj Aziji žuta je tradicionalno boja kraljevske porodice i može se naći na zastavama Malezije, Tajlanda i Sarawaka, a uz predsjedničku zastavu Indonezije, svi koriste žuto polje. To je jedna od rijetkih nacionalnih zastava koja imaju dijagonalnu liniju.

## Reference 
## Vanjski linkovi 
Bruneji
Kategorija:Brunej
Toys in the Attic

***Toys in the Attic*** jest 3. studijski album američke rok-grupe Aerosmith koji je objavila izdavačka kuća Columbia Records 1975.

S albumom *Toys in the Attic* Aerosmith je postigao najveći uspjeh u svojoj karijeri i postali su međunarodne zvijezde poput grupa Led Zeppelin i The Rolling Stones.

Pjesmu "Toys in the Attic" obradila je američka rok-grupa R.E.M. 1987, a "Walk this Way" američka rap-grupa Run D.M.C. 1986. 

## Spisak pjesama 
Većinu pjesama napisao je Steven Tyler uz pomoć ostalih članova grupe.

# "Toys in the Attic" (J. Perry/ S. Tyler) – 3:05
# "Uncle Salty" (T. Hamilton/ S. Tyler) – 4:10
# "Adam's Apple" – 4:35
# "Walk this Way" (J. Perry S. Tyler) – 3:40
# "Big 10-Inch Record" (Weismantel) – 2:15
# "Sweet Emotion" (T. Hamilton/ S. Tyler) – 4:35
# "No More no More" (J. Perry/ S. Tyler) – 4:35
# "Round and Round" (S. Tyler/ B. Whitford) – 5:00
# "You See me Cryin'" (Solomon/ S. Tyler) – 5:10 

## Muzičari 
* Joey Kramer – bubnjevi
* Tim Hamilton – bas-gitara
* Steven Tyler – vokal
* Joe Perry – gitara i prateći glas
* Brad Whitford – gitare 

### Ostali muzičari
* Scott Cushine – klavijature na pjesmama br. 5 i 7
* Michael Mainieri – voditelj
* Jay Messina – udaraljke, marimba na pjesmi br. 7 

## Produkcija 
* Izdavač: Columbia Records 1975.
* Producent: Jack Douglas

## Reference 
Kategorija:Albumi Aerosmitha
Kategorija:Albumi iz 1975.
Velika Viktorijina pustinja

mini|Velika Viktorijina pustinja
**Velika Viktorijina pustinja** se nalazi u južnom dijelu centralne Australije, između planina Musgrav i Peterman na istoku i Robinson gorja na zapadu. Na jugu ova pustinja prelazi u vapnenačku ravnicu Nullarbor.

Pustinja se izdiže iznad razine mora od oko 200 m na jugu do 700 m na sjeveru. Ova pustinja je pješčana s mnogo malih dina koje se zakonomjerno nižu jedna za drugom. Predjeli pješčanih pustinja smjenjuju se s jezerskim depresijama i zaslanjenim pustinjama. Na istoku se Velika Viktorijina pustinja spaja s pustinjama prostrane depresije jezera Eyre. Zapadni dio predstavljen je ravnicom sa slabim pokrivačem eolskog pijeska.

Prosječna godišnja količina padavina u Velikoj Viktorijinoj pustinji je 200-250 mm.

Tlo i biljni svijet imaju veoma sličan karakter kao i Velika pješčana pustinja.

## Reference 
## Vanjski linkovi 
* https://dopa-explorer.jrc.ec.europa.eu/ecoregion/11305

Kategorija:Pustinje u Australiji
Rocks

***Rocks*** je 4. studijski album američke rok-grupe Aerosmith. Snimljen je u razdoblju od kraja 1975. do početka 1976, a objavljen je sredinom iste godine (7. maj 1976.).

Sa ovim albumom rok-grupa Aerosmith ostvarila je veliki uspjeh. Najuspješnije pjesme s albuma su "Back in the Saddle" i "Last Child".
Album *Rocks* je rangiran na 176. mjestu rock časopisa Rolling Stone od 500 najvećih rock albuma svih vremena, a uveliko je utjecao na mnoge hard rock i heavy metal grupe poput: Guns N 'Roses, Metallicu i Nirvanu. Album je bio komercijalno veoma uspješan.
Sve pjesme postale su dio koncertnog programa i bile su prisutne na radiju.
U to vrijeme grupa Aerosmith istovremeno počinje svirati u većim koncertnim dvoranama i na više rok-festivala širom SAD-a. entering the music charts on May 29, 1976.

## Spisak pjesama 
# "Back in the Saddle" (J. Perry/ S. Tyler) – 4:40
# "Last Child" (S. Tyler/ B. Whitford) – 3:24
# "Rats in the Cellar" (J. Perry/ S. Tyler) – 4:05
# "Combination" (J. Perry) – 3:40
# "Sick as a Dog" (T. Hamilton/ S. Tyler) – 4:10
# "Nobody's Fault" (S. Tyler/ B. Whitford) – 4:25
# "Get the Lead Out" (J. Perry/ S. Tyler) – 3:45
# "Lick and a Promise" (J. Perry/ S. Tyler) – 3:05
# "Home Tonight" (S. Tyler) – 3:15

## Muzičari 
* Tim Hamilton – bas-gitara
* Joey Kramer – bubnjevi
* Steven Tyler – glas
* Joe Perry – gitara, bas, i prateći vokal
* Brad Whitford – gitara

### Pomoćni muzičari
* Paul Prestopiono – bendžo

## Izdanje 
* Izdavač: Columbia Records
* Autor: Aerosmith
* Producent: Jack Douglas
* Inženjer: Jay Messina

## Reference 
Kategorija:Albumi Aerosmitha
Kategorija:Albumi iz 1976.
Zastava Čada

mini|200px|Zastava Čada

**Zastava Čada** se sastoji od tri jednaka vertikalna polja plave, žute i crvene boje. Ove boje predstavljaju kombinaciju boja Francuske sa pan-Afričkim bojama. 

Ova zastava je se čini identičnom zastavi Rumunije što je dovelo o manjih komplikacija. Rumunski predsjednik Ion Iliescu je rekao da Rumunija neće odustati od svoje zastave a Čad je pozvao UN da razjasni i riješi ovu situaciju.

Zastave su iste još od 1989 godine kada je grb komunizma sklonjen sa zastave Rumunije. Iako se zastave čine istim neki stručnjaci kažu da je nijansa plave drugačija, naime da Rumunija na svojoj zastavi ima tamniju nijansu. Ipak gosp. Iliescu kaže da Rumuni nemaju razloga za brigu jer je Čad nezavisan tek od 1960.

Rumunski ministar vanjskih poslova kaže da je Rumunija započela registraciju koju vodi Svjetska Intelektualna Imovinska Organizacija (World Intellectual Property Organisation) koja registruje državne simbole, zvanične znakove zemlje i pečate. Ministarstvo tvrdi da nisu upoznati ni sa kakvim pritužbama u žalbenom periodu od 12 mjeseci. Također tvrdi da nemaju zvaničnih informacija od Republike Čad o pozivanju UNa vezano na ovu stvar.

## Također pogledajte 
* Grb Čada
## Reference 
## Vanjski linkovi 
Čad
Kategorija:Čad
Draw the Line

***Draw the Line*** bio je peti studijski album koji je 9. decembra 1977. objavila američka rok-grupa Aerosmith.

## Informacija 
Album je trebao biti nastavak njihovog albuma *Rocks* (1976), a snimljen je u napuštenoj manastirskoj zgradi u New Yorku, koja je bila zakupljena upravo iz tog razloga. Tu su članovi ove grupe živjeli spavajući, jedući, uzmajući droge, i vozeći sportske automobile u pauzama poslije snimanja muzičkog materijala za novi album.
*Draw the Line* je prvi mjesec nakon objavljivanja ostvario platinasti tiraž, dospjevši na muzičke top liste 24. decembra 1977, dostižući 11. mjesto na američkoj Billboard 200 listi, i na kraju je ostvario 2x multi-platinasti tiraž skoro desetljeće kasnije.
*Draw the Line* nije bio toliko uspješan kao što su bila njihova 2 prethodna albuma, mada je imao manje hitove: "Draw the Line" (*Povuci liniju*) i "Kings & Queens" (*Kraljevi i kraljice*). Time ovaj album grupe Aerosmith označava početak perioda smanjenja prodaje njihovih albuma u odnosu na uspješni početni period njihovog rada tokom 1970-ih.

## Spisak pjesama 
Sve su pjesme radili Joe Perry i Steven Tyler uz neke izuzetke:

# Draw the Line – 3:23
# I Want to Know Why – 3:10
# Critical Mass (J. Douglas/ T. Hamilton/ S. Tyler) – 4:52
# Get it Up – 4:00
# Bright Light Fright (J. Perry) – 2:20
# Kings and Queens (J. Douglas/ T. Hamilton/ J. Kramer/ S. Tyler/ B. Whitford) – 4:55
# The Hand that Feeds (J. Douglas/ T. Hamilton/ J. Kramer/ S. Tyler/ B. Whitford) – 4:25
# Sight for Sore Eyes (J. Douglas/ D. Johansen/ J. Perry/ S. Tyler) – 3:55
# Milk Cow Blues (K. Arnold) – 4:15

## Muzičari 
* Joey Kramer – bubnjevi
* Tim Hamilton – bas-gitara
* Steven Tyler – glas
* Joe Perry – gitara, udaraljke i prateći glas
* Brad Whitford – gitara

### Pomoćni muzičari 
* Stan Bronstein: saksofon
* Scott Cushine: klavijature
* Jack Douglas: mandolina
* Karen Lawrence: prateći glas
* Paul Prestopiono: bendžo

## Reference 
Kategorija:Albumi Aerosmitha
Kategorija:Albumi iz 1977.
Zastava Čilea

mini|200px|Zastava Čilea

**Zastava Čilea** se sastoji od dva jednaka horizontalna dijela bijele i crvene boje. Na bijelom dijelu se nalazi plavi kvadrat sa bijelom petokrakom u centru koja predstavlja vodilju progresa i časti. Plava je simbol neba, a bijela simbol snijegom prekrivenih Andi. Crvena predstavlja krv prolivenu za nezavisnost.

## Također pogledajte 
* Grb Čilea

## Reference 
## Vanjski linkovi 
Čile
Kategorija:Čile
Andizeti

mini|300px|Karta koja približno pokazuje razmještaj ilirskih plemena u Iliriji
**Andizeti** (Andizetes, Andisetes) je naziv malog ilirskog plemena o kojem nam antički historičari i pisci nisu ostavili mnogo podataka, osim što su njihovo prebivalište locirali na području današnje Bosne i Hercegovine. Naziv ovog plemena javlja se na spiskovima ilirskih plemena koje su sačinili Rimljani. Dalje, u rimskim historijskim zapisima stoji i da su ilirska plemena pružila žestok otpor rimskoj vladavini, naročito tokom Batonovog ustanka u kome su Dezitijati i Andizeti dali veliki broj sposobnih ratnika.

## Etimologija 
Vlastito ilirsko ime *Andes*, čiji se korijen riječi "And" vrlo očigledno može dovesti u vezu sa nazivom ovog plemena, najčešće se pojavljuje u popisu ilirskih imena na području današnje Bosne i Hercegovine. Ostale varijante imena, koje su također česte na popisima ilirskih imena su *Andis*, te *Andio* (sa nešto tipičnijim ilirskim nastavkom "o", ili "on"). Ženska varijanta imena je *Andia*.

Samo porijeklo imena Andis ili Andes ne može se, naravno, sa sigurnošću utvrditi, ali su zasada najsličnije albanska riječ "andja", što znači "želja, ili pobuda", a potiče od proto-albanske riječi "anda", ili "anta" istog ili sličnog značenja, zatim grčka riječ "anthos" što znači cvijet, te španska riječ "anden", što otprilike znači "visoravan", a koja se često navodi i kao riječ od koje potiče naziv poznatog planinskog masiva u Južnoj Americi, Andi. Starosjedioci Anda, opet, na svom jeziku, *quecha*, ovu planinu nazivaju "anti", što znači "planiski vrh". Mogućnost nalaženja veze imeđu ovih pojmova  naravno ovisi o detaljnijim i opsežnijim istraživanjima, ali u svakom slučaju pruža priliku jednog šireg sagledavanja  seoba  i kontakata kultura i naroda u dalekoj prošlosti. U tom kontekstu se  može posmatrati i antička kultura Balkana čiji su najznačajniji nosioci u pred-helenskom i pred-rimskom periodu bili upravo Iliri.

## Reference 
Kategorija:Ilirska plemena
Zastava Dominike

mini|desno|300px|Zastava Dominike

**Zastava Dominike** zvanični je simbol ove karipske ostrvske države. Usvojena je 3. novembra 1978. a manje izmjene napravljene su 1981, 1988, i 1990. Prvobitnu zastavu dizajnirao je dramaturg Alwin Bully početkom 1978. dok se zemlja pripremala za nezavisnost. 

## Opis 
Elementi na zastavi nose simbolički značaj. Na zelenoj pozadini koja predstavlja bujnu vegetaciju na ostrvu nalazi se crveni krug koji predstavlja socijalnu pravdu. Tu je i nacionalni amblem Sisserou papagaj (Amazona imperialis) je ugrožena endemska vrsta Dominike sa populacijom od samo 250-350 jedinki, a cilj joj je inspirisati građane da postinu svoje najviše ciljeve.  Ptica je okružena s deset zelenih zvijezda koje predstavljaju 10 političkih rejona ovog ostrva. Četiri pruge u tri boje (žuta, crna i bijela) izlaze horizontalno i vertikalno iz kruga. Boje na zastavi predstavljaju: žuta - sunčevu svjetlost, crna - zemlju i afričko porijeklo stanovništva ostrva, a bijela - čiste vode i čistoću.

Zvijezde simbolizuju nadu i jednakost, a linije u svojoj cjelokupnosti formiraju krst i time reflektuju glavnu vjeru u ovoj zemlji, kršćanstvo. Tri linije od kojih se krst sastoji također simbolizuju Sveto Trojstvo. 

## Također pogledajte 
* Grb Dominike

## Reference 
## Vanjski linkovi 
Dominika
Kategorija:Dominika
Zastava Dominikanske Republike

mini|200px|Državna i ratna zastava Dominikanske republike
mini|200px|Civilna zastava Dominikanske republike

**Zastava Dominikanske Republike** heraldički je simbol ove karipske ostrvske države. Sastoji se od bijelog krsta u sredini koji se proteže do rubova zastave i dijeli ja na četiri pravougaonika crvene i plave boje raspoređene unakrsno. Na državnoj zastavi na središtu krsta nalazi se grb Dominikanske republike koji se sastoji od štita, lovorove grančice sa lijeve strane, i palminog lista sa desne. Iznad grba u plavoj vrpci se nalazi na španskom jeziku ispisan državni moto: Dios, Patria, Libertad (Bog, Domovina, Sloboda). Ispod štita na crvenoj vrpci je ispisano República Dominicana. Na centru štita podržana sa tri koplja sa očnih strana nalazi se otvorena Biblija iznad koje je mali krst. Smatra se da je Biblija otvorena na Evanđelje Jovana 8:32 koje glasi "Istina će te osloboditi". Dizajn za zastavu uradio je Juan Pablo Duarte.

## Reference 
## Vanjski linkovi 
Dominikanska Republika
Kategorija:Dominikanska Republika
Zastava Džibutija

mini|200px|Zastava Džibutija

**Zastava Džibutija** je prvi put postavljena 27. juna 1977, na dan nezavisnosti ove zemlje. Sastoji se od dva jednaka horizontalna dijela plave i zelene boje sa bijelim trouglom na kojem se nalazi zvijezda petokraka. Zvijezda predstavlja pet dijelova u kojim Somalijci žive: Britanski Somaliland, Italijanski Somaliland Francuski Somaliland, Ogaden i sjeveroistočna Kenija. 

Boje koje se koriste na zastavi se mogu simbolično interpretirati kao zemlja (zelena), nebo (plava) i mir (bijela), a crvena zvijezda predstavlja jedinstvo. 

## Reference 
## Vanjski linkovi 
Džibuti
Kategorija:Džibuti
Gospodari svemira

**Gospodari svemira** (eng. *Masters of the Universe*) je američka serija igračaka iz osamdesetih godina koju je stvorio Mattel. Prvi put se pojavila u tadašnjoj SFRJ pred sami kraj serije, u obliku originalnih igračaka, sedmičnih stripova u *Politikinom Zabavniku,* vanrednih izdanja u kojima su prevođeni stripovi koje su izdavali *Star Comics* i ostali izdavači, te i u obliku crtane serije koju je producirao studio *Filmation.* Početkom devedesetih godina, Mastersi, kako su ih nazivala djeca, zamijenjeni su novim dječjim zanimacijama poput *Nindža kornjača* i *Evoksa.*

## Strip *Hi-men i Gospodari svemira* u *Politikinom Zabavniku*
Sedmični strip *Hi-men i Gospodari svemira* pojavio se prvi put u broju 1881 Politikinog Zabavnika, izdatog 1988. godine. Završio je u broju 1999 ovog magazina, izdatog 1990. godine. Poslije toga se pojavio u Zabavniku u brojevima 2007 i 2008 (epizoda *Kraljica leda*), te u brojevima 2025 i 2026 (epizoda *Divljine Naksosa*), izdatih kasnije iste godine. Ovi stripovi bili su prevodi stripova koji su se pojavljivali u dnevnim novinama po svijetu i štampani su svake sedmice na dvije strane u boji, izuzev stripova u brojevima 2007 i kasnije koji su objavljeni kao središnji stripovi u pomenutim izdanjima *Zabavnika.*

## Specijalna izdanja *Politikinog Zabavnika*
Nakon pojave sedmičnog stripa počela su i specijalna izdanja u kojima su se prevodili *Marvelovi* stripovi u izdanju *Star Comics.* Nakon što je ova serija završila, objavljeno je nekoliko izdanja od ostalih izdavača. Ukupno je izašlo najmanje osamnaest brojeva.

### Prevodi izdanja *Star Comics*
## Crtana serija *He-Man i Gospodari svemira*
Crtana serija He-Man i Gospodari svemira (eng. *He-Man and the Masters of the Universe*) u sinhronizaciji Televizije Zagreb pojavila se također u ovo doba. Nakon što je uvodno "...and the Masters of the Universe!" sinhronizovano sa „i Gospodari svemira!”, nailazimo na dva prevoda Adamovog uvoda, koja su izvodili različiti glumci:

Slijedi nepotpuna tabela epizoda koje su prikazane:

## Reference 

## Također pogledajte 
* Spisak likova iz Gospodara svemira

## Vanjski linkovi
*He-Man.org
*Masters Cast
*IMDb profil

Kategorija:Gospodari svemira
Zastava Ekvadora

mini|200px|Zastava Ekvadora

**Zastava Ekvadora** je usvojena 26. septembra 1860. Sastoji se od tri horizontalna dijela žute, plave i zelene boje. Na državnoj zastavi, za razliku od civilne, se nalazi grb Ekvadora.

Iako dizajner ove zastave kaže da je bio inspirisan Goetheom i njegovim simbolima boja nacionalni simboli su razvijeni i snažni. Po njima žuta je simbol agrikulture i bogatstva, plava okeana i neba, a crvena onih koji su umrli za slobodu.

Ekvador
Kategorija:Ekvador
Zastava Egipta

mini|200px|Zastava Egipta

**Zastava Egipta** u ovom obliku je usvojena 4. oktobra 1984. Zastava je podijeljena na tri horizontalna dijela, crvene, bijele i crne boje. Na bijeloj podlozi se nalazi egipatski nacionalni simbol: Saladinov orao (zlatni orao prekriven štitom na kojem arapskom slovima piše ime zemlje).

Crena boja se odnosi na period prije revolucije koji je bio okarakterisan brobom protiv okupacije Velike Britanije. Bjela je simbol revolucije iz 1952 koja se završila bez krvoprolića. A crna je simbol kraja britanskog kolonijalizma i monarhije. Ove boje su postale tradicionalne Pan-Afričke boje i nalaze se i na zastavama Jemena i Iraka. Zastave ovih zemalja se razlikuju po amblemu u svom centru.

## Historijske zastave 

Datoteka:Flag_of_Egypt_(1793-1844).svg|Zastava Egipta u 19 vijeku, period Osmanskog carstva
Datoteka:Egypt flag 1882.svg|Zastava Egipta u periodu 1805-1922, Muhammed Alijeve dinastija
Datoteka:Flag of Egypt 1922.svg|Zastava Egipta od 1922-1952, Egipatsko kraljevstvo
Datoteka:Flag of Egypt 1952.svg|Zastava Egipta 1952, period revolucije
Datoteka:Flag of the United Arab Republic.svg|Zastava Egipta od 1958-1961 Ujedinjene arapske republike (zastava je korištena do 1972)
Datoteka:Flag of Egypt 1972.svg|Zastava Republike Egipat od 1972-1984

## Također pogledajte 
* Grb Egipta

Egipat
Kategorija:Egipat
Zastava Eritreje

mini|200px|Zastava Eritreje
mini|200px|Predsjednička zastava Eritereje
Trenutna **zastava Eritreje** je usvojena 5. decembra 1995. Na zastavi dominira crveni trokut koji se proteže preko čitave zastave i omeđen je komplementarnim zelenim i plavim trokutima. Zelena boja na zastavi je simbol plodnosti, odnosno agrikulture, plava okeana, a crvena krvi izgubljene u borbi za slobodu. U crvenom trouglu se nalazi žuti simbol vijenca sa 14 listova. Izveden je iz bivše verzije zastave iz 1952. na kojoj su se nalazile žute zvjezdice. I trokutovi imaju simboliku. Prema kraju zastave površina crvene se smanjuje što znači da će na kraju u Eritreji vladati mir i da krv više neće biti proljevana za slobodu.

## Reference 
## Vanjski linkovi 
Eritreja
Kategorija:Eritreja
Tuvalu

**Tuvalu** (na engleskom i na tuvaluanskom: *Tuvalu*) čine malu ostrvsku državu koja se nalazi u Okeaniji (tačnije u Polineziji). Zemlja je kraljevstvo Commonwealtha, a njen šef države je stoga kralj Engleske, Charles III, kojeg na licu mjesta predstavlja generalni guverner, koji je trenutno Tofiga Vaevalu Falani. Međutim, ulogu šefa vlade osigurava premijer, koji je trenutno Kausea Natano.

U 2022, stanovništvo Tuvalua procjenjuje se na 11.544, što ga čini trećom nezavisnom državom po broju stanovnika (poslije Vatikana i Naurua). Površina zemlje je takođe veoma mala (samo 26&nbsp;km²), što je svrstava na četvrto mesto među najmanjim državama na svetu (poslije Vatikana, Monaka i Naurua).

Država ima dva službena jezika: tuvaluanski (polinezijski jezik koji se govori gotovo isključivo u Tuvaluu) i engleski.

## Historija 
Putnici sa Samoe ili Tonge prvi put su naselili Tuvalu u prvom mileniju nove ere, a otoci su predstavljali odskočnu dasku za različite polinezijske zajednice koje su se kasnije naselile u Melaneziji i Mikroneziji. Tuvalu je na kraju došao pod samoanski i tonganski utjecaj, iako je blizina Mikronezije omogućila nekim mikronezijskim zajednicama da procvjetaju u Tuvaluu, posebno na Atolu Nui. Krajem 1700-ih i ranih 1800-ih, niz američkih, britanskih, holandskih i ruskih brodova pristao je na ostrva, koja su 1819. nazvana Ellice Islands.

Ujedinjeno Kraljevstvo je 1892. proglasilo protektorat nad ostrvima i spojilo ih sa mikronezijskim Gilbertovim ostrvima. Protektorat ostrva Gilbert i Elis postao je kolonija 1916. Tokom Drugog svjetskog rata, SAD su postavile svoje vojne baze na nekoliko od tih ostrva, a 1943. godine, nakon što je Japan zauzeo mnoga sjeverna ostrva Gilbert, Velika Britanija je prenijela administraciju kolonije na jug u Funafuti. Nakon rata, *Tarawa* na Gilbertovim ostrvima ponovo je postala prijestolnica kolonije, a centar moći čvrsto je bio ustaljen na Gilbertovim ostrvima, uključujući jedinu srednju školu u koloniji. Usred rastućih tenzija sa Gilbertancima, Tuvaluanci su glasali za otcjepljenje od kolonije 1974, a dobili su samoupravu 1975. i stekli nezavisnost 1978. Godine 1979. SAD su se odrekle svojih prava na Tuvaluanska ostrva u sporazumu o prijateljstvu.

## Reference 
## Vanjski linkovi 
Kategorija:Države svijeta

Kategorija:Ostrvske države
Kategorija:Države u Okeaniji
Gems

***Gems*** je kompilacijski album američke grupe Aerosmith koji je objavila Columbia Records 1985. Ovaj album ima dosta ranije neobjavljenih pjesama i snimaka s koncerata.

*Gems* je prva kompilacija nakon *Greatest Hitsa* (1981). Ovaj album ima više zvuk hard rocka nego što je imao njihov prethodni komplacijski album.

## Spisak pjesama 
# Rats in the Cellar – 4:05
# Lick and a Promise – 3:05
# Chip Away the Stones – 4:00
# No Suprise – 4:25
# Mama Kin – 4:30
# Adam's Apple – 4:35
# Nobody's Fault – 4:20
# Round & Round – 5:00
# Critical Mass – 4:50
# Lord of the Thighs – 4:15
# Jailbait – 4:40
# The Train Kept A Rollin' (T. Bradshaw/ H. Kay/ L. Mann) – 5:40

## Produkcija 
* Autor: Aerosmith
* Izdavač: Columbia Records
* Producenti: Jack Douglas, Gary Lyons, Ron Colcord i Adrian Baker
* Izvršni producenti: David Krebs i Steve Leber
* Digitalni producent: Don DeVito
* Dizajn: Lisa Sparagamo i Kenny Fredette

Kategorija:Albumi Aerosmitha
Kategorija:Albumi iz 1985.
Trut

mini|desno|300px|Trut

**Trutovi** su muške jedinke kod pčela. Njihov zadatak je oplođivanje matice. Trutovi imaju snažna krila i velike oči, a to im je potrebno da za vrijeme leta mogu opaziti i dostići maticu. Trutovi nemaju žaoke pa prema tome ne mogu se braniti. Trutovi postaju polno zreli između 8 i 14 dana života. Oni za vrijeme toplih sunčanih dana izlijeću iz košnica da bi se sreli sa maticama. Poslije sparivanja s maticom, trut ugiba. Tako dugo dok traje lijepo vrijeme i dok cvijeće obilno proizvodi nektar, trutovi u svom društvu nalaze gostoprimstvo i hranu. Ali u jesen čim nestane paše, u pčelinjacima počinje takozvano izbacivanje trutova. Trutove koji se vraćaju s leta, pčele ne puštaju natrag u košnicu. A one trutove koji su košnici potiskuju što dalje od meda dok ih konačno ne izbace iz košnice. Izbačeni trutovi sakupe se u grupama oko leta, dok ne uginu od zime i gladi. Prema tome u normalnim pčelinjim društvima trutova preko zime nema. Uzimajući u obzir da za razvoj ličinke jednog truta treba otprilike isto toliko hrane kao za tri ličinke pčela radilica, te da odrasli trutovi pojedu veliku količinu hrane, potrebno je da se u pčelinjacima broj trutova ograniči.

Kategorija:Pčelarstvo
Djeca svjetla

**Djeca svjetla** su imaginarna organizacija iz svijeta epske fantastike Točak vremena. Dijeca svijetla su nastala tokom Stoljećnog rata. Osnovao ih je mudrac Manetar. Borili su se protiv Prijatelja mraka. Od propovjednika su prerasli u strogu vojničku oragnizaciju. Njihov znak je razgranato zlatno sunce. Njihov vođa zove se kapetan zapovjednik. Njihov centar je u zemlji Amadiciji, iako je većina članova raštrkana po drugim zemljama, praveći nevolje. Centralna tvrđava Djece svjetla naziva se Kupola istine. Oni mrze Aes Sedai i sanjaju o opsadi Tar Valona. Djeca svjetla koja ispituju zarobljenike zovu se Ispitivači. Oni su na lošem glasu zato što se priča da ih zanima samo priznanje zarobljenika da je Prijatelj mraka. Čak i neki zapovjednici Djece svjetla mrze Ispitivače.
## Reference 
## Vanjski linkovi 
Kategorija:Organizacije iz Točka vremena
Išamael

**Išamael** je imaginarni lik iz svijeta epske fantastike Točak vremena. On je jedan od Izgubljenih, 13 Aes Sedai iz Doba legendi koji su prešli Mračnom.

## Prije Sijenke 
U Dobu legendi Išamael je bio poznati teolog i pisac. Tada se zvao Elan Morin Tedronai. Nazvan je Išamel , što znači *Izdajnik nade*. Napisao je mnoge knjige. Imao je crne, zapovjedničke oči. Bio je veoma pametan. Bio je Aes Sedai. Posjedovao je moći jednake moćima Lijusa Terina Telamona. Kada je otvorena rupa u zatvoru Mračnog, shvatio je da sukob Tvorca i Mračnog nije nov na ovom svijetu. Vjerovao je da su koristili ljude kao pione. Mislio je da će na kraju Mračni  pobijediti. Na kraju je postao prvi Izgubljeni, govoreći da je Svijetlost gubitnička strana.

## Ba'alzamon 
Kada je rupa u zatvoru Mračnog zapečaćena, on nije bio u potpunosti vezan. Vjeruje sa da može da izađe svakih 40 godina. Odgovoran je za skoro svaku krizu od Slamanja svijeta. Pojavljivao se kao muškarac kome je iz usta i očiju izlazio plamen. Na kraju je poludio i počeo da vjeruje da je on Mračni. Troloci su ga nazivali Ba'alzamon, što znači *Srce Mraka *. Na kraju su svi počeli da vjeruju da je to troločko ime za Mračnoga. Nakon oslobađanja iz zatvora Mračnog, lovio je Randa'al Tora, ponovorođenog Lijusa Terina Telamona, dok ga Rand nije ubio u Tiru. Sada je Išamael vaskrsnuo kao Moridin.Ime Moridin u prevodu znači *smrt*.  Još je luđi nego prije.
## Reference 
## Vanjski linkovi 
Kategorija:Likovi iz Točka vremena
Rafhvin

**Rafhvin** je imaginarni lik iz svijeta epske fantike Točak vremena. Rafhvin je jedan od Izgubljenih, 13 moćnih Aes Sedai koji su prešli Mračnom. O Rafhvinu se ne zna mnogo prije Rata Moći. Prišao je Sijenci zbog žudnje za moći i uticajem. Bio je vješt diplomata i 
nije volio otvorenu borbu. Prije nego što su mu dali ime Rafhvin, zvao se Ared Mosinel. Bio je dobar u manipulaciji ljudima. Postigao je da se par oblasti preda bez borbe. Pokazao se kao osrednji general, ali je bio vješt guverner. Njegova najveća slabost je egoizam. Bio je zatočen u zatvoru Mračnog. Nakon oslobađanja iz tog zatvora, otišao je u Andor i postao savjetnik kraljice Morgaze. Uzeo je ime Gebril. Rand al'Tor, ponovorođeni Lijus Terin Telamon ga je ubio kobnom vatrom.

## Reference 
## Vanjski linkovi 
Kategorija:Likovi iz Točka vremena
Night in the Ruts

***Night in the Ruts*** jest 6. studijski album američke grupe Aerosmith. Sniman je od početka do kraja 1979, a objavljen je krajem 1979.

*Night in the Ruts* nema nikakve platnumske hitove. Jedan i jedini najveći hit, koji im je manji hit, zove se "Remember Walking". Pjesmu je prvobitno izveo Shadow Morton, a ostao je na vrhu ljestvica samo mjesec dana nakon objave albuma. Odmah je pao na ljestvicama poput njihovih hitova "No Suprise" i "Cheesecake".

U isto vrijeme Joe Perry napustio je Aerosmith zbog pretjerivanja s drogama (kao i Steven Tyler) i zbog neslaganja sa ženama članova. Perry je već odradio dijelove gitare za pjesme "No Suprise", "Chiquita" i "Cheesecake". Ostale dijelove odradio je Brad Whitford, a također ih je odradio i Jimmy Crespo koji bi bio zamjenik za Joea Perryja od 1979. do 1985.

Producent na ovom albumu nije bio Jack Douglas koji im je producirao prethodne albume. Columbia Records izabrala je producenta Garyja Lyonsa. Na pola puta produkije, izdavačka kompanija organizirala je turneju. Zbog ovog se album nije mogao završiti do kraja 1979.

## Spisak pjesama 
Sve su pjesme radili Joe Perry i Steven Tyler, ako ne piše drukčije.

# "No Suprise" – 4:25
# "Chiquita" – 4:25
# "Remember Walking" (S. Morton) – 4:05
# "Cheesecake" – 4:15
# "Three Mile Smile" – 3:40
# "Reefer Head Woman" (J. Bennett/ J. Gilum/ L. Melrose) – 4:00
# "Bone to Bone" (Coney Island Fish Boy) – 3:00
# "Think About It" (J. McCartny/ J. Page/ K. Relf) – 3:35
# "Mia" (S. Tyler) – 4:15

## Članovi 
* Joey Kramer – bubnjevi
* Tim Hamilton – bas-gitara
* Steven Tyler – vokal
* Joe Perry – gitara
* Brad Whitford – gitara

### Ostali 
* Louis del Gatto: bariton saksofon
* Louis Martini: bariton i tenor saksofon
* Barry Rogers: bras i tenor saksofon
* Neil Thomson: akustična i električna gitara
* George Young: harmonika i alto saksofon
* Richie Supa: gitare sa 9 žica
* Jimmy Crespo: gitare sa 5 žica

Kategorija:Albumi Aerosmitha
Kategorija:Albumi iz 1979.
Lažni pauci

mini|desno|250px|Lažni pauk
**Lažni pauci** (*Solifugae*) jesu veliki arahnidi. Žive uglavnom u vrelim pustinjskim posručjima Afrike Sjeverne i Južne Amerike. Tijelo im je prekriveno dlačicama, a prosoma nosi velike helicere, koje su transformisane u štipaljke.
Na krajevima padipalpi ima organe za pripijanje, koji služe za hvatanje plijena, koji razdiru pomoću helicera. Hrane se termitima, malim gmizavcima i sisarima. Treći par ekstremiteta izmijenjen je u taktilne organe pipke.
Koristeći se s preostala tri para ekstremiteta, mogu se brzo kretati.
Postoji više od 600 vrsta:
# Vrste porodice *Solifuga* žive na jugu Afrike
# Vrste porodice *Galeodes* žive u Evropi i Aziji. Predstavnik je *G. arabs*. 
# Palpigradi obuhvataju samo nekoliko vrsta koje žive u umjerenom i žarkom pojasu. Dugačke su 2–3&nbsp;mm, nemaju oči, a posljednji trbušni segment nosi dodatak, koji izgleda kao bič. Žive ispod kamenja ili u pećinama i vode noćni život.

Kategorija:Lažni pauci
Kategorija:Redovi arahnida
Kategorija:Urbane legende
Kinematika

**Kinematika **je dio mehanike u kojem se proučavaju zakoni kretanja tačke i tijela pri čemu se **ne uzimaju u obzir sile** kao uzročnik promjene stanja kretanja. Drugim riječima, kinematika proučava geometriju kretanja tačke ili tijela u toku vremena. Kinematika se može podijeliti na:
* Kinematika tačke
* Kinematika tijela
** Elementarna kretanja tijela (translacija i rotacija)
** Ravno kretanje tijela 
** Sferno kretanje tijela
** Opći slučaj kretanja tijela u prostoru
** Složeno kretanje tačke
** Složeno kretanje tijela
Osnovne veličine u kinematici su dužina [L] sa osnovnom jedinicom 1 metar, i vrijeme [T] sa osnovnom jedinicom 1 sekunda. 
## Osnovne jednačine 
### Relativno kretanje 
\mathbf{}r_{A/O} = r_{B/O} + r_{A/B}

### Rotirajući sistem 
\frac{dr(t)}{dt}|_{X,Y,Z} = \frac{dr(t)}{dt}|_{x,y,z} + \omega \times r(t)

Gdje je r(t) radijus-vektor, tj. zakon puta; X,Y,Z  nepomični koordinatni sistem; x,y,z je rotirajući koordinatni sistem; dok je &omega; brzina rotacije ili ugaona brzina.

## Kinematičke konstante 
### Kotrljanje bez klizanja 
 v_G(t) = \omega \times r_{G/O}

### Zupčanici i diskovi (bez klizanja) 
\mathbf{}r_1 \omega_1 = r_2 \omega_2
\mathbf{}z_1 \omega_1 = z_2 \omega_2

Gdje je r oznaka za radius, z za broj zubaca na zupčaniku, a &omega; je ugaona brzina.

## Također pogledajte 
* Ubrzanje
* Klasična mehanika
* Dinamika
* Keplerovi zakoni
* Kretanje
* Statika
* Brzina

Kategorija:Kinematika
Kategorija:Klasična mehanika
Kategorija:Mehanizmi
Vertikalni hitac

mini|desno|400px|Idealno kretanje projektila pod različitim uglovima.
**Vertikalni hitac** je kretanje tijela u vertikalnom smjeru, najčešće se podrazumjeva da se to kretanje odvija na Zemlji (tj. u aproksimativno-homogenom polju). Pri vertikalnom hitcu tijelu dajemo početnu komponentu brzine u vertikalnom smjeru v_{0y}. Jednačina kretanja za vertikalni hitac glasi:

y(t)=y_{0}+v_{0y}t+\frac{1}{2}a_{y}t^2

a_{y} je akceleracija koju gravitaciono polje daje tijelu. Pretpostavljamo da je gravitaciono polje homogeno (tj. da se ne mjenja s visinom i vremenom) te da ima samo vertikalnu komponentu.

## Također pogledajte 
* Kosi hitac
* Horizontalni hitac

Kategorija:Klasična mehanika
Ugaona brzina

**Ugaona brzina** je brzina kružnog kretanja tijela oko neke fiksne tačke ili ose. Data je jednačinom:

:\omega=\frac{\mathrm{d}\varphi}{\mathrm{d}t}
koja je analogna jednačini brzine kod kretanja tijela u prostoru.

Dakle, tijelo rotira ugaonom brzinom *&omega;* oko neke tačke ili ose tako da se u vremenu d*t* otkloni za ugao d*&phi;* oko te iste tačke ili ose.

Standardna mjerna jedinica za ugaonu brzinu je radijan u sekundi (rad/s).

## Vektorski prikaz 
mini|Vektor kutne brzine
Ugaona brzina se može prikazati kao vektor (tzv. *pseudovektor*) tako da njegov vektorski proizvod s radijus-vektorom tačke u kružnom kretanju daje obodnu brzinu te tačke:
:\vec v=\vec\omega\times\vec r

Pri tome vrijedi pravilo desne ruke.

## Povezane veličine 
Period rotacije *T* je vrijeme potrebno da tijelo, koje rotira oko neke tačke, učini puni krug (360° = 2 &pi; rad):
:T=\frac{2\pi}{\omega}
Frekvencija kružnog gibanja *f* je broj punih okretaja oko fiksne tačke u jedinici vremena - najčešće u sekundi, tj. 1/s = Hz:
:f=\frac{\omega}{2\pi}

## Također pogledajte 
* Brzina

Kategorija:Klasična mehanika
Kategorija:Fizikalne veličine
Kategorija:Brzina
Dinamika

**Dinamika** je područje klasične mehanike koja proučava djelovanje sila na kretanje tijela, čime se razlikuje od statike, koja proučava samo sile i kinematike koja proučava samo kretanje, bez obzira na uzrok koji je doveo do tog kretanja. To je, ujedno, i ključna razlika između kinematike i dinamike.

## Newtonovi zakoni kretanja 
Postoje tri Newtonova zakona kretanja:

# Svako tijelo ostaje u stanju mirovanja ili jednolikog pravolinijskog kretanja sve dok na njega ne djeluju vanjske sile.

# Sila koja ubrzava tijelo proporcionalna je masi tijela *m* i akceleraciji (ubrzanju) *a*.
:F=ma

# Akcija je uvijek popraćena suprotnom i jednakom reakcijom.
:F_a=-F_r

## Reference 
## Vanjski linkovi 
Kategorija:Klasična mehanika
Kategorija:Dinamika
Radijan

**Radijan** (znak: rad) je mjerna jedinica za ugao. U matematici se obično podrazumijeva za vrijednosti uglova uz koje ne stoji znak za stepen (°). U Međunarodnom sistemu jedinica (SI) bio je dopunska jedinica do 1995. kada je ta kategorija ukinuta, pa od tada pripada u SI izvedene jedinice.
180px|desno
Veličina središnjeg ugla (α) u radijanima jednaka je omjeru dužine kružnog luka *(b)* nad tim uglom i poluprečnika kružnice *(r)*:
:\alpha=\frac{b}{r}\,\mathrm{rad}

Kako se dužina luka i poluprečnik kruga mjere istim jedinicama znači da je dimenzija ugla jednaka broju jedan, tj. radijan je samo poseban naziv za broj jedan kojim se označava da se brojevna vrijednost odnosi na ugao:
:[\alpha]=\mathrm{rad}=1\,

Obim kruga je 2πr, pa slijedi da puni ugao ima 2π radijana, tj.:
:360^\circ = 2\pi\,\mathrm{rad}

ili:

:1\,\mathrm{rad}=\frac{360^\circ}{2\pi} \approx 57{,}29577951^\circ

## Također pogledajte 
* Ugao

Kategorija:Prirodne jedinice
Kategorija:Izvedene SI jedinice
Kategorija:Pi
Kategorija:Jedinice za ugao
Pravilo desne ruke

mini|desno|300px|Pravilo desne ruke
**Pravilo desne ruke** ili pravilo desnog vijka određuje smjer induciranog napona u provodniku, koji se kreće u magnetnom polju. Također se određuje i smjer ugaone brzine.

Pravilo glasi:

*Postavimo li desnu ruku s ispruženim palcem tako da silnice magnetne indukcije ulaze u dlan i palac da pokazuje smjer kretanja struje relativno prema magnetnom polju, onda će ispruženi prsti pokazivati smjer induciranog napona.*

Za određivanje smjera ugaone brzine pravilo glasi:

*Ako prstima desne ruke pokazujemo u pravcu obrzanja tačke ili tijela, tada će palac pokazivati smjer ugaone brzine. Smjer ugaone brzine uvijek je okomit na ravan kretanja.*

## Također pogledajte 
Kategorija:Elektromagnetizam